नई रेट लिस्ट के लिए उतारा पुराना बोर्ड
रेलवे कैंटिंग : अफसरों की मिलीभगत से फूड प्लाजा पर नहीं लगा नया रेट बोर्ड
भास्कर संवाददाता | खंडवा
रेलवे स्टेशन के कैंटिन वृंदावन-बी रेस्टोरेंट में रेलवे बोर्ड की नई रेट लिस्ट लगाई जाएगी। शनिवार को रेस्टारेंट में पुराना बोर्ड हटाया गया। गौरतलब है शुक्रवार को स्टेशन के फूड प्लाजा और कैंटिन में रेल बोर्ड के स्टैंडर्ड खाने की रेट लिस्ट नहीं होने पर सेंट्रल रेलवे मुंबई के चीफ मैकेनिकल इंजीनियर ने कामर्शियल इंस्पेक्टर को फटकार लगाई थी।
सीएमई राकेश बहल ने कामर्शियल इंस्पेक्टर को अपने काम का तरीका ठीक करने के निर्देश दिए थे। हालांकि फूड प्लाजा पर सीएमई की नाराजगी का कोई असर नहीं दिखा। यहां पर फूड प्लाजा का ठेकेदार यात्रियों को मनमाने रेट पर ही खाने-पीने की सामग्री बांट रहा था। सूत्रों के मुताबिक रेलवे अधिकारियों की मिलीभगत के कारण ठेकेदार पर कोई कार्रवाई नहीं हो रही है। रेलवे के ठेकेदारों से अफसरों का एकमुश्त हफ्ता बंधा हुआ है। इसके कारण ठेकेदारों की मनमानी रोकने के लिए कोई अधिकारी तैयार नहीं होता।
8 अवैध वेंडरों को पकड़ा बिना कार्रवाई के छोड़ा
शनिवार को आरपीएफ के साथ रेलवे कामर्शियल सेक्शन के अधिकारियों ने अवैध वेंडरों की धरपकड़ की। अधिकारियों की धरपकड़ में 8 अवैध वेंडर हत्थे चढ़े लेकिन उनके ठेकेदारों की मिलीभगत से बगैर कार्रवाई के ही मामला रफा दफा कर दिया।
कुशीनगर एक्सप्रेस 2.30 घंटे लेट
दिल्ली, यूपी और बिहार से आने वाली ट्रेनें शनिवार को देरी से खंडवा स्टेशन पहुंची। भुसावल की ओर जाने वाली गोरखपुर-एलटीटी कुशीनगर एक्सप्रेस 2.30, पवन एक्सप्रेस 1 एवं पठानकोट 1.30 घंटे की देरी से आई।
awa_Deva hin_Deva mag_Deva hin_Deva hin_Deva hin_Deva hin_Deva bho_Deva bho_Deva